דודו פארוק

אורי קומאי (נולד ב-21 באוקטובר 1996), המוכר בשם הבמה ובדמותו הפארודית דּוּדוּ פָארוּק, הוא שחקן קולנוע וראפר ישראלי בעל אלבומי זהב המשלב בין טראפ למוזיקה מזרחית. מילות שיריו עוסקות באלימות ובמין באופן בוטה. מיוצג על ידי רוברטו בן-שושן וליאו ניסים החל משנת 2023. קומאי גדל בשכונת מעוז אביב שבצפון תל אביב, למד בבית ספר הרב-תחומי עמל ליידי דייוויס בתל אביב, והדריך בתנועת הצופים בשבט "הנשיא". בנובמבר 2015 התגייס לצה"ל, לחיל התותחנים גדוד רשף (402), ובהמשך מונה למפקד. אמו היא אשת מחשבים, ואביו סטארטאפיסט בתחום אבטחת מידע. החברה אותה ייסד אביו, ForeScout, הגיעה לשווי של למעלה ממיליארד דולר כשהונפקה בבורסה לניירות ערך בניו יורק בשנת 2017. אחותו הצעירה היא הדוגמנית נטע קומאי. את הדמות הפרודית "דודו פארוק" יצר קומאי בסוף 2013, בהיותו תלמיד תיכון בכיתה י"א, כחשבון אינסטגרם פיקטיבי. הדמות פרצה לתודעה הציבורית בשנת 2017 בזכות ההצלחה לה זכו שיריו. דמותו של פארוק מעוצבת בהתאם לדמות הסטריאוטיפית של ערס, כולל גופיית סבא לבנה, כובע מצחייה וגלוח ראש. קומאי ספג ביקורת בעקבות המסרים הבוטים המועברים בשיריו של דמותו. יו"ר ויצו ישראל, גילה אשרת, פנתה לראש עיריית חדרה, צבי גנדלמן, ולשרת התרבות והספורט מירי רגב, בבקשה לבטל את הופעתו בפסטיבל בום בוקס בעיר. פארוק הואשם בביזוי נשים, הפצת מסרים אלימים מינית, פוגעניים ושוביניסטיים. שיריו של פארוק הם קומיים, מוקצנים, ופרובוקטיביים. למשל, בספטמבר 2018 הוציא את השיר "דרעבלאך" הלועג לשירם של סטטיק ובן-אל תבורי, "גומיגם". באוקטובר 2018 הוציא את השיר "אלירן סבג", פרודיה על השיר "No Heart" של הראפר האמריקאי 21Savage. פארוק שימש כיצגן (פרזנטור) של מותג הקונדומים "R3". החברה אף נתנה את חסותה למופע הראשון של פארוק שהתקיים בהאנגר 11. בנוסף, לכבוד המופע, החברה הוציאה חבילת קונדומים ב"מהדורת דודו פארוק" מיוחדת, עם אריזה ממותגת הכוללת תמונה של הזמר. בהופעה התארח קובי אוז לביצוע השיר "סמי וסומו". את המופע ליוו חברי להקת קין והבל 90210. בעונה ה-16 של התוכנית "ארץ נהדרת" זכתה דמותו של פארוק לחיקוי שבוצע על ידי אלי פיניש. בחודש ינואר 2019 ביצע קמפיין יח"צ לקידום הופעה גדולה בהאנגר 11. בין היתר, התארח באולפן התוכנית אופירה וברקוביץ'. קומאי התראיין בדמותו של פארוק, והמנחים תקפו אותו ודרשו ממנו לחשוף את פניו האמיתיות. העימות הסוער שנמשך דקות ארוכות הסתיים כשקומאי פוצץ את הריאיון ונטש את המקום. הריאיון פגע קשות בתדמיתו של דודו פארוק. במרץ 2019 השיק את קליפ הווידאו לשירו "מים" בהשתתפות אורית פוקס, בו מוצגות קלישאות פורנוגרפיות. הקליפ עורר סערה ברשת וספג ביקורות רבות, כשחלק טוענים כי הוא גובל בפורנוגרפיה, וכי הוא מעורר השראה פורנוגרפית בקרב ילדים. בהמשך, הופעה שתוכננה לו בפסטיבל "הולי מולי" המיועד לבני נוער בראשון לציון בוטלה בהתערבות ראש העיר, עקב קריאת הפורום הדיגיטלי – שומרים על הילדים ברשת לביטול ההופעה. ב-25 ביולי 2019 פרסם ביוטיוב שלו סרטון בשם "נסיך הסתיו" שבו הוא מציג באופן קומי כי הוא פורש מהזמר. לעומת זאת, באוגוסט של אותה שנה הוציא שיר בשם "מלך הקיץ". פארוק דורג במקום השמיני בישראל ברשימת החיפושים הפופולריים ביותר בגוגל לשנת 2019. ב-12 במאי 2020 הוציא את השיר "תינוק בעולם", שהוא מופיע בו בתור הדמות "בובי רז'ולו". חמישה ימים לאחר מכן, הוציא בתור "דודו פארוק 2" את השיר "סטפן לגר". ב-16 במרץ 2021 הוציא את השיר "לא רוצה כלום המשוגעת". באפריל 2021 הוציא יחד עם אנה זק את השיר "כל החברים שלך". ב-30 באוגוסט 2021 הוציא את אלבומו השני "ששש...".שכלל את הלהיטים סטפן וקובי. מופיע מדי פעם כזמר אורח בהופעות של להקת המטאל הישראלית Shredhead בדמותו של דודו פארוק. בחודש מאי 2022 התנצל קומאי בפני אנשים שדמותו של דודו פארוק פגעה בהם. בראיון טען כי הוא עוזב את דמותו של דודו פארוק לטובת קריירה מוזיקלית אחרת. עם זאת, קומאי המשיך להוציא שירים תחת שמו של דודו פארוק. בנובמבר 2023 הוציא את השיר "גולני שלה" אותו הקדיש לזכרה של שני לוק אשר נרצחה במתקפת הפתע ב-7 באוקטובר וגופתה נחטפה לעזה. זהו השיר הראשון שאורי קומאי פרסם תחת שמו האמיתי, כאשר שמו של דודו פארוק מצוין בסוגריים. ב-2024 הוציא שיר בשם "בנים כמו לא בוכים" בשיתוף פעולה עם נועה קירל, כאשר הלחן והמילים נכתבו בשיתוף עם ינון יהל ומאי ספדיה. לאחר מכן גם הוציא שיר בשם "כבד אווז" בשיתוף עם ליעד מאיר בשנת 2024 שיחק אורי קומאי בסדרה "ברלין בלוז" ששודרה ב-Yes הטלוויזיה בלוויין בתפקיד גדי, אחיה של טליה (שירה נאור). בשנת 2024 הצטלם לסדרה "פטריק" לצד שלום אסייג ושלומי קוריאט. הצטלם לסדרה "בהסתורה" של כאן 11 בתפקיד חרדי. בשנת 2023 חתם בסוכנות של רוברטו בן שושן וליאו ניסים[דרוש מקור]. נכון ל-2024, קומאי רווק ומתגורר בעין הוד. אוסף החשמל (2018) ששש... (2021) עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023. דודו פארוק, ברשת החברתית פייסבוק דודו פארוק, ברשת החברתית אינסטגרם דודו פארוק, סרטונים בערוץ היוטיוב דודו פארוק, באתר אפל מיוזיק (באנגלית) דודו פארוק, באתר ספוטיפיי דודו פארוק, באתר MusicBrainz (באנגלית) דודו פארוק, באתר Genius שאולי שארף, פארוקיזם: כתב הגנה, באתר JOKOPOST.COM מרץ 2019 אמיר זוהר, חדשות טובות מהחזית הצפונית, באתר הארץ, 25 במרץ 2008 מי אתה דודו פארוק? נחשפה זהותו של הזמר שמשגע את המדינה, ‏5 בספטמבר 2018 מעריב אונליין, ‏"מסרים אלימים מינית, פוגעניים ושוביניסטיים": קריאה לבטל מופע של דודו פארוק, באתר מעריב אונליין, 17 בספטמבר 2018 יונתן ריגר, ‏הכוכב הגדול של הנוער: דודו פארוק, באתר ‏מאקו‏, 8 בינואר 2019 שירי חביב ולדהורן, ‏הנפקת הענק בסייבר: איך חברה בהפסד תפעולי שווה מיליארד ד', באתר גלובס, 3 באוקטובר 2017 אלירן רובין, ההיי-טק הישראלי חוזר לוול סטריט: פורסקאוט רוצה שווי של יותר ממיליארד דולר, באתר TheMarker‏, 3 באוקטובר 2017 מאת אביב וינברגר, הכירו את נטע קומאי, האחות הקטנה של דודו פארוק קוטפת קמפיין אופנה, באתר מגזין את, ‏2019-01-14 יונתן ריגר, ‏הכוכב הגדול של הנוער: דודו פארוק, באתר ‏מאקו‏, 8 בינואר 2019 מתן שרון, ‏הכירו את דודו פארוק, באתר ‏מאקו‏, 11 במאי 2018 רז ישראלי, המחאה נגד דודו פארוק מעלה הילוך, באתר ישראל היום, 17 בספטמבר 2018 דודו פארוק, כוכב הרשת הגדול של השנה, לועג לכל המוחלשים בחברה הישראלית. וזה לא מגניב בכלל, באתר הארץ, 19 ביולי 2018 מיטל שבח, ‏דוד המלך, באתר ‏מאקו‏, 28 ביוני 2018 דודי פטימר, מביא גם את אחותה: דודו פארוק שובר את השיאים של עצמו, באתר חדשות 13 (לשעבר ערוץ עשר), 27 ביוני 2018 דודי פטימר, ‏פותח חזית נגד סטטיק ובן אל? דודו פארוק עוקץ בשיר חדש, באתר מעריב אונליין, 13 בספטמבר 2018 דניאל אלרם סיטי, ‏דודו פארוק יככב בקמפיין לקונדומים, באתר ‏מאקו‏, 24 בדצמבר 2018 עמית סלונים‏, בשביל דודו פארוק, כדאי שזו תהיה ההופעה האחרונה, באתר וואלה, 17 בינואר 2019 ציוץ של אייס ברשת החברתית אקס (טוויטר), 9 בינואר 2019 לירון מעוז, ‏חצופה, נועזת ובועטת: "ארץ נהדרת" מצילה את הסאטירה ולא יורדת בגרון, באתר מעריב אונליין, 17 בינואר 2019 Ido Rosen, Independent Content Creators Online: A Paradigm Shift in Film Aesthetic and Production, the Case of Israel, 2023-10-12 doi: 10.17863/cam.101964 נועם (דבול) דביר, "החלטנו להגיד די; די להרעיל את הילדים שלנו, די לדודו פארוק", באתר ישראל היום, 18 במרץ 2019 רן בוקר, הורים התלוננו - והופעתו של דודו פארוק ביום העצמאות בוטלה, באתר ynet, 2 במאי 2019 נועם (דבול) דביר, שמעון יעיש, החלטנו להגיד די; די להרעיל את הילדים שלנו, די לדודו פארוק, באתר ישראל היום, ‏18/03/2019 יניב הלפרין, ‏דודו פארוק, הכלה מאיסטנבול וכמובן, בחירות – זה מה שחיפשנו בגוגל ב-2019, באתר "אנשים ומחשבים", 11 בדצמבר 2019 רן בוקר, הכירו: הדמות החדשה של דודו פארוק, באתר ynet, 12 במאי 2020 דודו פארוק - סטפן לגר, באתר ‏מאקו‏, 17 במאי 2020 דודו פארוק עושה מטאל?, ישראל היום 15 Years of SHREDHEAD - SOLD OUT! סליחה על הפרובוקציות: אורי קומאי, האיש מאחורי דודו פארוק, מדבר לראשונה בראיון חשוף, סרטון בערוץ ""התוכן הכי חם ומעניין"", באתר יוטיוב (אורך: 11:14) אורי קומאי - גולני שלה // Ori Comay - Her Golani (ft. Dudu Faruk), סרטון בערוץ "DuduFaruk", באתר יוטיוב (אורך: 03:01) אורי קומאי - גולני שלה, יו-טיוב דודו פארוק ונועה קירל - בנים כמו לא בוכים (Prod by benno) , יו-טיוב דודו פארוק & ליעד מאיר - כבד אווז (prod by Benno) , יו-טיוב שיתוף פעולה עם שלום אסייג: זה התפקיד הבא של דודו פארוק בטלוויזיה, מעריב פרסום ראשון: תפקיד המשחק המפתיע של דודו פארוק, מאקו